text:  Klasika Stevena Spielberga o útokoch žraloka na malý ostrov (prvá časť filmu) a následnom fyzicky a psychicky vyčerpávajúcom hone na mori (druhá časť filmu). Herci sú veľmi dobrí, je to však najmä dobrá hudba a výborná kamera, ktoré spoločne vytvárajú mrazivú atmosféru. Hoci je pri niektorých detailných záberoch na žraloka (hlavne v závere) vidno, že je umelý, nejde o nijaké odfláknuté krvavé béčko (hoci krvi je tu dosť), ale o atmosférický thriller, ktorého konečný účinok nemenia žiadne menšie vady na krásne a film tak zostáva dôstojnou strašidelnou klasikou s niekoľkými výbornými scénami.
item_title: Čelisti
item_directors: Steven Spielberg
item_screenwriters: Peter Benchley Carl Gottlieb
item_cast: Roy Scheider Robert Shaw Richard Dreyfuss Lorraine Gary Murray Hamilton Carl Gottlieb Jeffrey Kramer Susan Backlinie Steven Spielberg Jay Mello Chris Rebello Lee Fierro Jeffrey Voorhees Craig Kingsbury Robert Carroll Beverly Powers Fritzi Jane Courtney Alfred Wilde Ayn Ruymen Ted Grossman Dorothy Fielding Jonathan Filley